ডেভিড পেট্রিয়াস
জেনারেল ডেভিড হাওয়েল পেট্রিয়াস (ইংরেজি ভাষায়: General David Howell Petraeus) (জন্ম: ৭ই নভেম্বর, ১৯৫২) ইরাকের বহুজাতিক বাহিনীর কমান্ডিং জেনারেল। ২০০৭ সালের ২৬শে জানুয়ারি সিনেটের ৮১-০ ভোটে তাকে এই পদে মনোনীত করা হয়। আর তিনি এই পদ গ্রহণ করেন ১০ই ফেব্রুয়ারি। তার আগে জেনারেল জর্জ ডব্লিউ কেসি, জুনিয়র এই পদে নিযুক্ত ছিলেন। কেসিকে এই সময়ের পর থেকে মার্কিন সেনাবাহিনীর প্রধান পদে নিযুক্ত করা হয়। বহুজাতিক বাহিনীর প্রধান হিসেবে পেট্রিয়াস ইরাকে কোয়ালিশন বাহিনীর সবকিছু পরিচালনার দায়িত্ব পেয়েছেন। ২০০৮ সালের ২৩শে এপ্রিল মার্কিন সেক্রেটারি অফ ডিফেন্স রবার্ট গেট্‌স পরবর্তী মার্কিন সেন্ট্রাল কমান্ডের প্রধান হিসেবে তার নাম ঘোষণা করেছেন।